Flamsteed-Bezeechnung - Wikipedia, déi fräi Enzyklopedie

# Flamsteed-Bezeechnung

### Vu Wikipedia, der fräier Enzyklopedie.

D’Flamsteed-Bezeechnungen ginn an der Astronomie parallel zu de Bayer-Bezeechnunge fir d’systematesch Benennung vu Stäre gebraucht. Si goufen vum briteschen Astronom John Flamsteed agefouert.

D’Bezeechnung besteet aus der Flamsteed-Nummer gefollegt vum Genitiv vum laténgesche Numm vum Stärebild, wou de Stär läit, z. B. 13 Lyrae oder 23 Ursae Maioris. Genee esou gebräichlech ass d’Ofkierzung vum Stärenumm duerch dräi Buschstawen, z. B. 13 Lyr, 23 UMa. De Flamsteed nummeréiert déi mat bloussem A siichtbar Stären opsteigend no Rektaszensioun; wéinst der Präzessioun ass dës Reiefolleg an der Tëschenzäit awer plazeweis duerchbrach.

Dës Art vu Bezeechnung taucht éischtmols am Flamsteed sengem Buch Historia coelestis Britannica op, dat 1712 vum Edmond Halley an dem Isaac Newton publizéiert gouf, awer ouni d’Zoustëmmung vum Flamsteed. No dem Flamsteed sengem Doud koum 1725 eng vum Halley vergréissert Editioun. D’Flamsteed-Nummere waren am 18. Joerhonnert beléiwt a ginn och haut nach gebraucht, wou keng Bayer-Bezeechnung fir e Stär existéiert. Well de Flamsteed seng Observatiounen nëmme vu Groussbritannien aus gemach huet, enthält säi Katalog nëmmen déi Stären, déi een do gesäit.

Vun "http://lb.wikipedia.org../../../f/l/a/Flamsteed-Bezeechnung_b891.html"

Categories: Stären | Astronomesch Katalogen

##### Views

- Artikel
- Diskussioun
- Aktuell Revisiounen

##### Sichen

##### Aner Sproochen

- Català
- Deutsch
- English
- Suomi
- Français
- Italiano
- Português
- Slovenčina
- 中文